钦定古今图书集成/明伦汇编/闺媛典/第343卷 > 韩世忠妻梁氏
## 钦定古今图书集成/明伦汇编/闺媛典/第343卷 > 韩世忠妻梁氏

按《宋史韩世忠传》：世忠妻梁氏及子亮为苗傅所质，
防守严密。朱胜非绐傅曰：“今白太后遣二人慰抚世
忠，则平江诸人益安矣。”于是召梁氏入封安国夫人，
俾迓世忠，速其勤王。梁氏疾驱出城，一日夜，会世忠
于秀州。兀术入侵，世忠以前军驻青龙镇，中军驻江
湾，后军驻海口，俟敌归邀击之。金兵至，世忠军已先屯焦山寺，兀术遣使通问，约日大战，许之。战将十合，
梁夫人亲执桴鼓，金兵终不得渡，尽归所掠。建康六
年，授世忠武宁安化军节度使、京东淮东路宣抚处
置使，置司楚州。世忠披草莱，立军府，与士同力役，夫
人梁亲织薄为屋。

按《镇江府志》：“梁氏，京口娼也。尝五更入府候贺朔，忽
于廊柱下见一虎蹲卧，鼻息齁齁然，亟走出，复往视
之，乃一卒也。因问其姓名，为韩世忠。心异之，密告其
母，谓定非凡人。乃邀至家，具酒食，深相结纳，资以金
帛，约为夫妇。世忠后立殊功，为中兴名将，遂封两国
夫人。亲执桴鼓，敌不得济，俘获甚众。寻又邀兀术于”
黄天荡，几成擒矣。一夕，凿河遁去。梁奏疏言“世忠失
机纵敌，乞加罪责。”举朝为之动色。